**Оқушы құзыреттілігін қалыптастыруда мұғалімнің алатын орны**

 ҚР мемлекеттік жалпыға міндетті 12 жылдық білім беру стандартында: «Білім, білік, дағдылардың қалыптасқан негізгі құзыреттіліктердің, әлеуметтік дағдылардың негізінде тұлғаның алдына қойған мақсаттарына жету үшін ішкі және сыртқы ресурстарын тиімді пайдалануға дайындығынан көрінетін құзырет – білім берудің негізгі нәтижесі болып табылады »-делінген.Мұндағы құзырет алға қойған мақсаттарға жету үшін ішкі және сыртқы ресурстарды тиімді іске асыруға дайындық, оқушының білім беру жүйесіне деген әлеуметтік тапсырысты құрайтын жеке және қоғам талаптарын қанағаттандыру мақсатында оқушының табысты іс-әркетке дайындығы.

 Құзыреттілік-бұл күнделікті өмірдің нақты жағдайларына пайда болатын проблемалар мен міндеттерді тиімді түрде шешуге мүмкіндік беретін қабілеттілік.

 Білім берудің күтілетін нәтижелері мен белгіленген мақсатына сәйкес тұлғаны жан-жақты қалыптастырып, өмірге бейімдейтін құзыреттіліктің бірнеше түрі бар. Бүгінгі заман талабынан туындап отырған құзыреттіліктің бірі-ақпараттық құзыреттілік.

 Қазіргі білім беру жүйесінің мақсаты- бәсекеге қабілетті маман дайындау.Мектеп- үйрететін орта болса, мұғалім-оның жүрегі.Ізденімпаз ұстаздың шығармашылығының ерекшеліктері оның сабақты түрлендіре отырып, шәкірттің жүрегіне жол таба білуі.Ұстаз атана білу, оны қадір тұту, қастерлеу, арындай таза ұстау-ол мұғалімнің борышы. Ол өз кәсібін, өз пәнін, барлық шәкірттің жүрегіне жол таба білуі, мамандығын шексіз сүйетін тұлға.Жаңа тұрпаттағы мұғалім-педагогикалық іс-әрекетті жетік меңгерген, тұрақты өзін-өзі жетілдіруге талпынатын, рухани дамыға, шығармашыл тұлға.Нарық жағдайындағы мұғалімге шеберлігі жоғары деңгейде болуы секілді талаптар қойылады.

 Мұғалім-ақпараттанушы емес, ол шәкіртінің жекетұлғалық және интелектуалды дамуын жобалаушы.Ол бұл мұғалімнен жоғары құзырлықты,ұйымдастырушылық қабілетті,оқушыларды қазіргі қоғамның түбегейлі өзгерістеріне лайық бейімдеу,олардың зерттеушілік дағдыларын дамыту бағыттарын талап етеді. ҚР «Білім туралы» Заңының 8-бабында «Білім беру жүйесінің басты міндеттерінің бірі- оқытудың жаңа технологияларын енгізу, білім беруді ақпараттандыру, халықаралық ғаламдық қоммуникациялық желілерге шығу» деп атап көрсеткен.

 Қазіргі кезде педагогика мен психология саласында «құзыреттілік» ұғымының жалпы қабылданған түсіндірмесі әлі қалыптаспаған.Ғылыми еңбектерде «құзырлылық» пен «құзыреттілік» ұғымдарына түрліше мағына беріліп жүр.Шетелдік түсіндірме сөздігінде «құзыретті» ұғымы құзыреттіліктерге ие-белгілі бір ұйымның, адамның өкілетті аясы немесе бір адамның жүргізуі тиіс сұрақтар мен істер аясы деп түсіндіріледі. «Құзыреттілік» ұғымы еңбек әлемінде және өнеркәсіп мекемелерінде пайда болды. «Түйінді құзыреттілік» термині алғаш рет 1992 жылы Еуропа Кеңесінің «Еуропадағы орта білім» жобасында пайда болды.Бұл жобаның міндеті –Еуропа одағының құрамындағы елдерде білім берудің мақсаты мен мазмұнын,балалардың оқу жетістіктерінің деңгейін бағалау механизмдеріне талдау жасау.Сонымен, құзырлылық ұғымына мынадай анықтама беруге болады: «Құзыреттілік- оқудың және өздігінен білім алудың нәтижесінде қалыптасатын және адамның әлеуметтік мобилдігін анықтайтын, білім мен тәжірибеге, құндылықтар мен бейімділіктерге негізделген жалпы қабілеттіліктер» Бұл жайында ғалым Б.А.Тұрғанбаева «... өзінің практикалық әрекеті арқылы алған білімдерін өз өмірлік мәселелерін шешуде қолдана алуын-құзырлықтар деп атаймыз» деп анықтайды.

 Құзыретті мұғалім өзінің және қоғамның мүддесіне өзін-өзі белсенді етуге дайын,өзгермелі даму үстіндегі оратада өмір сүруге бейім, бәсекеге қабілетті және құзыретті, шығармашыл, білімді тұлғаны дамыту және қалыптастыру- құзыреттілік пен әрекеттілік тұрғыда жасалған іс-әрекет нәтижесінде жүзеге асады.Қазіргі мұғалім қандай болуы тиіс деген сауалға төмендегідей жауап беруге болады.

* Білім саласындағы жаңа реформаларға тез төселетін
* Баланы жақсы көретін
* Жаңаша ойлау жүйесін меңгерген
* Мұғалімдік үрдісті дұрыс ұйымдастыра алатын
* Ата-ана және оқушылармен тіл табыса алатын
* Өз маманының шебері болуы керек

 Құзыреттілік оқушының алған білім мен дағдыларын тәжірибеде,күнделікті өмірде қандай да бір тәжірибелік және теориялық мәселелерді шешу үшін қолдана алу қабілеттілігін сипаттайды. Бұл ең әуелі мектепте оқу үрдісі кезінде қалыптасады. Яғни, оқытудағы тәсіл нәтижесі болып білім сапасының көрсеткіші бағаланады.

 Жаңа педагогикалық технологияның ерекшеліктері-өсіп келе жатқан жеке тұлғаны жан-жақты дамыту. Инновациялық білімді дамыту, өзгеріс енгізу, жаңа мұғалімнің идеялары мен жаңалықтарды өмірге әкелу.Бұрынғы оқушы тек тыңдаушы,орындаушы болса, ал қазіргі оқушы өздігінен білім іздейтін жеке тұлға екендігіне ерекше мән беруіміз керек.Себебі, оқушы құзыреттіліктерін қалыптастырудың бір ерекшелігі – олар оқытушының әрекеті түрінде құрылмайды, керісінше оқушының іс-әрекет нәтижесі оның белгілі бір әлеуметтік тәжірибені меңгеру үрдісінде жылжуы,дамуы түрінде құрылады.

